Legal Document

Category: 331

Text:
33. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ.  ΑΣΦΑΛΙΣΕΩΝ Αριθ. 120/241 της 27 Μαΐου/12 Ιουν. 1992 (ΦΕΚ Β΄  387) Αύξηση των παρεχομένων από το Επικουρικό Ταμείο Ασφαλίσεως Κρεοπωλών και Εργατοϋπαλλήλων Κρέατος, συντάξεων. Έχοντας υπόψη: 1.Τις διατάξεις της παρ. 4 του άρθρ. 1 του Ν.Δ. 4577/1966 (Α/230). 2.Τις διατάξεις των άρθρ. 23 παρ. 1 στοιχ. στ, 24 παρ. 1 και παρ. 2 στοιχ. γ, 26 παρ. 1 και 27 παρ. 1 στοιχ. δ΄ του Νόμ. 1558/1985 (Α/137). 3.Τις διατάξεις του Π.Δ. 105/1988 (Α/46). 4.Τη διάταξη του άρθρ. 7 του Νόμ. 1275/1982 (Α/100). 5.Τη γνώμη του Δ.Σ. του ΕΤΑΚΕΚ, που έχει ληφθεί κατά την 43/16.12.1991 συνεδρίασή του. 6.Την υπ’ αριθ. Υ 1540/91 κοινή απόφαση του Πρωθυπουργού και Υπ. Υγείας, Πρόνοιας και Κοιν. Ασφαλίσεων, αποφασίζουμε: 1.Αυξάνονται από 1.1.1992 οι παρεχόμενες από το Επικουρικό Ταμείο Ασφαλίσεως Κρεοπωλών και Εργατοϋπαλλήλων Κρέατος συντάξεις στους συνταξιούχους του, που το συνταξιοδοτικό δικαίωμά τους εμπίπτει στο μέχρι 31.12.1991 χρονικό διάστημα κατά δραχμ. 1000 και με την επιφύλαξη των διατάξεων περί ανωτάτων και κατωτάτων ορίων συντάξεων. 2.(Αντικαθίσταται η παρ. 7 άρθρ. 5 Καν/σμού Παροχών, ανωτ. αριθ. 3).